CELEX: 62018CN0206
Language: da
Date: 2018-03-23 00:00:00
Title: Sag C-206/18: Sag anlagt den 23. marts 2018 — Europa-Kommissionen mod Republikken Polen

28.5.2018   
            
            
               DA
            
            
               Den Europæiske Unions Tidende
            
            
               C 182/16
            
         Sag anlagt den 23. marts 2018 — Europa-Kommissionen mod Republikken Polen
   (Sag C-206/18)
   (2018/C 182/19)
   Processprog: polsk
   
      Parter
   
   
      Sagsøger: Europa-Kommissionen (ved J. Samnadda, J. Hottiaux og G. von Rintelen som befuldmægtigede)
   
      Sagsøgt: Republikken Polen
   
      Sagsøgerens påstande
   
   
               —
            
            
               Det fastslås, at Republikken Polen har tilsidesat sine forpligtelser i henhold til artikel 43 i Europa-Parlamentets og Rådets direktiv 2014/26/EU af 26. februar 2014 om kollektiv forvaltning af ophavsret og beslægtede rettigheder samt multiterritoriale licenser for rettigheder til musikværker med henblik på onlineanvendelse i det indre marked (1), idet den ikke har vedtaget de love og administrative bestemmelser, der er nødvendige for at efterkomme direktivet, og under alle omstændigheder ikke har underrettet Kommissionen herom.
            
         
               —
            
            
               Republikken Polen pålægges i medfør af artikel 260, stk. 3, TEUF at betale en tvangsbøde på 87 612 EUR pr. dag fra datoen for afsigelse af dommen i nærværende sag på grund af tilsidesættelse af pligten til at meddele gennemførelsesbestemmelserne til direktiv 2014/26/EU.
            
         
               —
            
            
               Republikken Polen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I medfør af artikel 43, stk. 1, i Europa-Parlamentets og Rådets direktiv 2014/26/EU af 26. februar 2014 om kollektiv forvaltning af ophavsret og beslægtede rettigheder samt multiterritoriale licenser for rettigheder til musikværker med henblik på onlineanvendelse i det indre marked skulle medlemsstaterne sætte de nødvendige love og administrative bestemmelser i kraft for at efterkomme dette direktiv senest den 10. april 2016. De skulle straks underrette Kommissionen herom.
   Den 22. november 2017 forelagde Republikken Polen Kommissionen tre allerede foreliggende retsakter, der kun delvist gennemfører direktiv 2014/26/EU. Da Republikken Polen endnu ikke har optaget alle de nødvendige forskrifter i sin retsorden og gennemført dem, har Kommissionen besluttet at anlægge et søgsmål ved Den Europæiske Unions Domstol.
   I stævningen har Kommissionen nedlagt påstand om, at Republikken Polen pålægges at betale en tvangsbøde på 87 612 EUR pr. dag fra datoen for afsigelse af dommen i nærværende sag. Dette beløb er fastsat under hensyn til overtrædelsens grovhed og varighed og nødvendigheden af at sikre en afskrækkende virkning.
   
      (1)  EUT 2014, L 84, s. 72.